Anexa 4

Indrumar privind incadrarea in categoria IMM-urilor

Regulile, principiile si recomandarile de mai jos sunt destinate potentialilor solicitanti, ca sprijin in completarea *Declaratiei privind incadrarea intreprinderii in categoria IMM (Declaratia IMM)*, anexa la Legea nr. 346/2004.

Acestea se bazeaza pe:

* Prevederile Legii nr. 346/2004 privind stimularea infiintarii si dezvoltarii IMM-urilor, cu modificarile si completarile ulterioare
* Recomandarea CE nr. 361/2003 privind definitia IMM-urilor
* Manualului utilizatorului pentru definitia IMM-urilor (Comisia Europeana, 2015)
* Jurisprudenta Curtii Europene de Justitie in ceea ce priveste definitia IMM-urilor, conform Recomandarii CE nr. 361/2003

# ATENTIE!

* Responsabilitatea privind informatiile cuprinse in Declaratie, precum si respectarea normelor legale in vigoare privind incadrarea in categoriile IMM, ii revine in exclusivitate solicitantului/ declarantului.
* Verificarea indeplinirii conditiei de eligibilitate privind incadrarea solicitantului in categoria IMM-urilor se va realiza, de catre AM PR Nord-Est, in baza *Declaratiei IMM* complete si conforme.
* Solicitantul trebuie sa se incadreze in categoria IMM-urilor, atat la data solicitarii finantarii (i.e. data depunerii Cererii de finantare) cat si la data acordarii finantarii (i.e. data semnarii Contractului de acordare a ajutorului de minimis).
* Dupa semnarea Contractului de acordare a ajutorului de minimis se vor efectua, pe baza de esantion, verificari ale informatiilor furnizate de catre beneficiari in Declaratia de incadrare in categoria IMM-urilor. In cazul in care, in urma acestor verificari, se va constata ca informatiile furnizate nu au fost conforme cu realitatea iar prin corectarea/completarea acestora se depasesc plafoanele indicatorilor pe baza carora se calculeaza incadrarea in categoria eligibila pentru acordarea ajutorului, contractul de acordare a ajutorului de minimis va fi reziliat si eventualele sume platite deja beneficiarului respectiv vor fi recuperate.

Pentru o analiza corecta a situatiei din perspectiva incadrarii in plafoanele indicatorilor pe baza carora se stabileste categoria intreprinderii, solicitantul trebuie sa urmeze, cu strictete, urmatorii pasi:

# Pasul 1 - Clasificarea intreprinderii ca autonoma, partenera, legata

Precizari:

* Identificarea relatiilor de parteneriat si/sau legatura ale intreprinderii A (solicitantul) cu alte intreprinderi, se face prin raportare la situatia curenta a actionariatului/participatiilor /administrarii intreprinderilor la data intocmirii Declaratiei privind incadrarea in categoria IMM.
* Nu este relevant locul de inregistrare (nationalitatea) intreprinderilor analizate

# Intreprinderea A (solicitantul) este intreprindere autonoma, daca:

* A nu detine participatii (parti sociale, actiuni) in capitalul social al niciunei alte
* intreprinderi si nicio alta intreprindere nu detine participatii in capitalul social al lui A sau
* A detine mai putin de 25% din capitalul social sau din drepturile de vot (oricare dintre acestea este mai mare) in alte intreprinderi sau alte intreprinderi nu detin mai mult de 25% din capitalul social sau din drepturile de vot ale intreprinderii A

sau

* A nu este clasificata ca intreprindere legata sau partenera

Conform alin. (3) al art. 4^2 din Legea 346/2004, pragul de 25% poate fi atins sau depasit (dar sa nu fie mai mare de 50%) de catre urmatoarele categorii de investitori, cu conditia ca acesti investitori sa nu fie legati, individual sau in comun, de A:

1. societati publice de investitii, societati de capital de risc, persoane fizice sau grupuri de persoane fizice care realizeaza, conform declaratiei anuale de venit, venituri majoritare din activitatea de investitii in capital de risc (business angels) si care investesc fonduri proprii in societati necotate la bursa, cu conditia ca investitia totala a acestor investitori in aceeasi intreprindere sa nu depaseasca echivalentul in lei a 1.250.000 euro;
2. universitati sau centre de cercetare fara scop lucrativ;
3. investitori institutionali, inclusiv fonduri de dezvoltare regionala;
4. autoritati ale administratiei publice locale, respectiv consilii locale ale unitatilor administrativ-teritoriale cu un buget anual mai mic de echivalentul in lei a 10 milioane euro si cu o populatie mai mica de 5.000 de locuitori.

Daca pragul de 50% este depasit de catre categoriile de investitori de mai sus, A nu se mai incadreaza in categoria IMM (i.e. A este considerata intreprindere mare).

# Intreprinderea A este intreprindere partenera cu alte intreprinderi, daca:

* Intreprinderea A (solicitantul) detine, individual sau in comun cu una ori mai multe intreprinderi legate, 25% sau mai mult din capitalul social ori din drepturile de vot ale unei alte intreprinderi (dar nu mai mult de 50%).
* Alta intreprindere detine, individual sau in comun cu una ori mai multe intreprinderi legate, 25% sau mai mult din capitalul social ori din drepturile de vot ale lui A (dar nu mai mult de 50%).

Relatiile directe dintre A si parteneri pot fi considerate relatii de nivel 1.

Se vor analiza inclusiv eventualele relatii dintre partenerii lui A si alte intreprinderi (relatii de nivel 2). Dintre acestea:

1. Intreprinderile legate cu partenerii lui A, din amonte sau din aval, trebuie luate in considerare la calcularea datelor lui A.
2. Intreprinderile partenere cu partenerii lui A, din amonte sau din aval, nu vor mai fi luate in considerare la calcularea datelor lui A.

Intreprinderea A nu este IMM (i.e. A este considerata intreprindere mare) daca cel putin 25% din capitalul social ori din drepturile de vot sunt controlate, direct sau indirect, in comun ori cu titlu individual, de catre una sau mai multe organisme ori colectivitati publice (cu exceptia cazurilor prevazute la alin. (3) al art. 4^2 din Legea 346/2004).

Datele intreprinderilor partenere referitoare la numarul de salariati, cifra de afaceri, active totale se cumuleaza, procentual, in Anexa A „Intreprinderi partenere” la Declaratia privind incadrarea in categoria IMM-urilor, daca intreprinderea solicitanta are cel putin o intreprindere partenera.

# Intreprinderea A este intreprindere legata cu alte intreprinderi, daca:

* Intre A si alte intreprinderi exista oricare dintre urmatoarele raporturi:

1. intreprindere detine majoritatea drepturilor de vot ale actionarilor sau ale asociatilor celeilalte intreprinderi;
2. intreprindere are dreptul de a numi sau de a revoca majoritatea membrilor consiliului de administratie, de conducere ori de supraveghere a celeilalte intreprinderi;
3. intreprindere are dreptul de a exercita o influenta dominanta asupra celeilalte intreprinderi, in temeiul unui contract incheiat cu aceasta intreprindere sau al unei clauze din statutul acesteia;
4. intreprindere este actionara sau asociata a celeilalte intreprinderi si detine singura, in baza unui acord cu alti actionari ori asociati ai acelei intreprinderi, majoritatea drepturilor de vot ale actionarilor sau asociatilor intreprinderii respective.

* Intre A si alte intreprinderi exista oricare dintre raporturile de mai sus prin intermediul uneia ori mai multor intreprinderi sau prin oricare dintre investitorii prevazuti la alin. (3) al art. 4^2 din Legea 346/2004.
* Intre A si alte intreprinderi exista oricare dintre raporturile de mai sus prin intermediul unei **persoane fizice sau al unui grup de persoane fizice care actioneaza de comun acord, daca isi desfasoara activitatea sau o parte din activitate pe aceeasi piata relevanta ori pe piete adiacente**

# Persoane fizice

Notiunea de ”persoana fizica”, in contextul acestei definitii, include persoana fizica ce are calitate de asociat, actionar, administrator.

# Grup de persoane fizice care actioneaza de comun acord

In sensul art. 3.3 din Anexa la Recomandarea CE nr. 361, se considera ca ”actioneaza de comun acord” acele persoane fizice care colaboreaza pentru a influenta deciziile comerciale ale intreprinderilor analizate, si care exclud considerarea intreprinderilor in cauza ca fiind independente una fata de cealalta, din punct de vedere economic. Indeplinirea acestei conditii nu este neaparat conditionata de existenta unor relatii contractuale intre persoanele respective sau de constatatea ca aceste persoane intentionau sa ocoleasca definitia microintreprinderilor si a intreprinderilor mici sau mijlocii in sensul Recomandarii CE. Existenta unor legaturi de familie intre persoanele fizice analizate nu este considerata suficienta pentru a determina ca acestea actioneaza de comun acord[[1]](#footnote-1). In acest caz este necesara si o evaluare economica de ansamblu a intreprinderilor in cauza, care ar putea demonstra ca aceste intreprinderi sunt legate prin intermediul unui grup de persoane fizice care actioneaza in mod concertat.

# Piata relevanta, piete adiacente

**Piata relevanta** in cadrul careia trebuie analizate legaturile, prin intermediul persoanelor fizice/grupului de persoane fizice, dintre intreprinderi se determina prin combinarea pietei produsului si pietei geografice[[2]](#footnote-2):

* Piata relevanta a produsului cuprinde toate produsele si/sau serviciile pe care consumatorul le considera interschimbabile sau substituibile, datorita caracteristicilor, preturilor si utilizarii careia acestea ii sunt destinate
* Piata geografica relevanta cuprinde zona in care intreprinderile respective sunt implicate in oferta si cererea de produse sau servicii in cauza, in care conditiile de concurenta sunt suficient de omogene si care poate fi deosebita de zonele geografice invecinate, deoarece conditiile de concurenta difera in mod apreciabil in respectivele zone.

**Pietele adiacente** reprezinta pietele situate imediat in amonte sau in aval fata de piata relevanta, respectiv pietele pe care bunurile sau serviciile sunt complementare sau apartin unei game de bunuri/servicii ce sunt, de regula, achizitionate de aceiasi clienti, pentru acelasi uz.

Prin intermediul unei persoane fizice sau al unui grup de persoane fizice care actioneaza de comun acord pot fi stabilite doar relatii de legatura intre intreprinderi, nu si de parteneriat.

Se vor analiza inclusiv eventualele relatii dintre intreprinderile legate cu A si alte intreprinderi:

1. Intreprinderile partenere cu intreprinderile legate cu A, din amonte sau din aval, trebuie luate in considerare la calcularea datelor lui A (doar relatii de nivel 2).
2. Intreprinderile legate cu intreprinderile legate cu A, din amonte sau din aval, trebuie luate in considerare la calcularea datelor lui A, indiferent de nivel. Daca A este legata cu B, care este legata cu C, care este legata cu D samd, vor fi luate in calcul toate aceste intreprinderi.

Datele intreprinderilor legate, referitoare la numarul de salariati, cifra de afaceri, active totale se cumuleaza, in proportie de 100%, in Anexa B „Intreprinderi legate” la Declaratia privind incadrarea in categoria IMM-urilor, daca intreprinderea solicitanta are cel putin o intreprindere legata.

# Pasul 2 - Calculul datelor intreprinderii A

Daca intreprinderea A (solicitantul) este autonoma, se vor lua in calcul doar datele lui A – numarul mediu anual de salariati, cifra de afaceri neta anuala si activele totale – raportate in situatiile financiare aferente exercitiului financiar precedent, aprobate de adunarea generala a actionarilor sau asociatilor, considerat exercitiu financiar de referinta. In acest caz se va completa doar Declaratia IMM.

Formularul „Calculul pentru întreprinderile partenere sau legate” se completeaza cu date, dupa cum urmeaza:

1. Daca A este partenera cu alte intreprinderi, se vor cumula, la datele lui A, datele tuturor intreprinderilor partenere (inclusiv a celor legate cu intreprinderile partenere ale lui A), proportional cu procentul de participare la capital ori cu procentul drepturilor de vot (cel mai ridicat dintre aceste procente).
2. Daca A este legata cu alte intreprinderi, se vor cumula, la datele lui A, 100% din datele tuturor intreprinderilor legate direct si indirect.

Aceste date se preiau din Anexa A „Intreprinderi partenere” respectiv Anexa B „Intreprinderi legate” in functie de existenta sau nu a parteneriatelor/legaturilor in raport cu intreprinderea A (solicitantul).

# Pasul 3 - Incadrarea lui A in categoria IMM-urilor

In baza datelor calculate la pasul 2, se verifica daca:

1. numarul mediu anual de salariati este mai mic de 250

si

1. cifra de afaceri anuala neta este mai mica sau egala cu 50 milioane Euro sau valoarea activelor totale este mai mica sau egala cu 43 milioane Euro, echivalent in Lei.

Respectarea pragului referitor la numarul mediu anual de salariati este obligatorie. In plus, cel putin unul din indicatorii financiari (cifra de afaceri anuala neta si activele totale) trebuie sa se incadreze in pragurile de mai sus.

Daca, la data intocmirii situatiilor financiare anuale intreprinderea nu se mai incadreaza in plafoanele de mai sus, aceasta nu isi va pierde calitatea de IMM decat daca depasirea acestor plafoane se produce in doua exercitii financiare consecutive. Regula celor 2 exercitii financiare consecutive se aplica atat la depasirea pragurilor cat si la scaderea sub pragurile aferente unei categorii.

In tabelul de mai jos sunt prezentate situatiile de incadrare/neincadrare in categoria IMM (ultima coloana) in functie de depasirea sau nu de catre „datele lui A”, a plafoanelor de calcul a indicatorilor aferenti exercitiilor financiare din ultimii trei ani fiscali consecutivi (N, N-1, N-2).

|  |  |  |  |  |
| --- | --- | --- | --- | --- |
| Exemplul  nr. | Anul N | N-1 | N-2 | Categoria |
| 1 | IMM | IMM | IMM | IMM |
| 2 | IMM | IMM | Mare | IMM |
| 3 | IMM | Mare | IMM | In functie de categoria la 2017 |
| 4 | IMM | Mare | Mare | Mare |
| 5 | Mare | IMM | IMM | IMM |
| 6 | Mare | IMM | Mare | In functie de categoria la 2017 si 2016 |
| 7 | Mare | Mare | indiferent | Mare |

In exemplele de mai sus, prin „datele lui A” se intelege datele cumulate ale tuturor intreprinderilor partenere si legate, dupa caz.

Declaratia IMM se completeaza cu datele referitoare la numarul de salariati, cifra de afaceri, active totale aferente ultimului bilant contabil inregistrat la ANAF (anul fiscal N). In cadrul Declaratiei este inclusa urmatoarea solicitare: „Precizati daca, fata de exercitiul financiar anterior celui de referinta, datele financiare au inregistrat modificari care ar determina incadrarea intreprinderii intr-o alta categorie (respectiv IMM sau mare).” Din punctul de vedere al raspunsului la aceasta precizare (DA/NU) pot exista urmatoarele situatii:

* In cazul in care datele financiare nu au inregistrat astfel de modificari, se va raspunde cu NU. Acest raspuns semnifica faptul ca intreprinderea se incadreaza in plafoanele de calcul a incadrarii in categoria IMM-urilor cu indicatorii din bilanturile contabile aferente ultimilor 2 ani fiscali incheiati, daca aceste plafoane nu sunt depasite in ultimul an fiscal incheiat pentru care s-a inregistrat bilant contabil la ANAF, an de referinta pentru declaratie.
* Daca in ultimul an fiscal incheiat nu sunt depasite plafoanele de calcul a indicatorilor si solicitantul raspunde cu DA la precizarea de mai sus, asta inseamna ca in anul N-1 plafoanele au fost depasite. In acest caz solicitantul va depune o Declaratie IMM avand ca an de referinta anul N-2 doar in situatia in care indicatorii de calcul se incadreaza in plafoane si este in masura ca, in cadrul acesteia, sa poata raspunde cu NU la intrebarea de mai sus. Daca aceste conditii nu sunt indeplinite solicitantul nu se incadreaza in categoria IMM-urilor.
* Solicitantul poate fi in situatia de a se incadra in categoria IMM-urilor, chiar daca in anul de referinta depaseste plafoanele indicatorilor de calcul, atunci cand raspunde DA la precizarea solicitata in Declaratie. In acest caz va prezenta o Declaratie IMM cu anul de referinta N-1 doar daca indeplineste conditia de a raspunde cu NU la precizarea referitoare la anul N-2, ca exercitiu financia anterior. Daca aceasta ultima conditie nu poate fi indeplinita si incadrarea/neincadrarea in plafoane alterneaza de la an la an in istoricul firmei cerinta de incadrare in categoria IMM-urilor poate fi satisfacuta doar daca se identifica in istoricul firmei doi ani consecutivi cu incadrarea in plafoane, imediat dupa alternanta incadrare/neincadrare.
* In cazul in care, din istoricul lui A, nu se pot identifica 2 exercitii financiare cu incadrarea in aceeasi categorie (i.e. de la infiintare, datele lui A au fluctuat, de la an la an, sub si peste plafonul aferent IMM-urilor), atunci A va fi incadrata in categoria IMM aferenta primului exercitiu financiar de la infiintare.

**Exceptie!** Regula celor 2 exercitii financiare consecutive nu se aplica in cazul in care pragurile aferente categoriilor IMM sunt depasite ca urmare a unei modificari in structura actionariatului, a unei fuziuni, a unei achizitii, modificari care nu au, de regula, caracter temporar si nu sunt supuse efectelor de volatilitate (i.e. nu sunt conjucturale). Astfel, pierderea calitatii de IMM poate fi imediata (doar pe baza datelor din anul financiar de referinta, ultimul pentru care au fost depuse situatii financiare), nefiind necesara depasirea pragurilor pe parcursul a doua exercitii fiscale consecutive.

# Exemple de intreprinderi legate si/sau partenere

**EXEMPLUL 1**

**Intreprinderi legate**

Total A = 100 % din A + 100 % din B + 100 % din C + 100 % din D



# EXEMPLUL 2

**Intreprinderi partenere**

Total A = 100 % din A + 25 % din B + 33 % din C + 49 % din D



# EXEMPLUL 3

**Intreprinderi legate si partenere**

Intreprinderea A este afiliata (i.e. legata) cu o intreprindere B printr-o participatie de 60 % a intreprinderii B in intreprinderea A.

Dar B are, de asemenea, doi parteneri, intreprinderile C si D, care detin 32 % si respectiv 25 % din B.

Pentru a calcula datele lui A, trebuie adaugate la datele lui A, in proportie de 100 % datele lui B, la care se adauga, in proportie de 32 % datele lui C si, in proportie de 25 %, datele lui D.

Total A = 100 % din A + 100 % din B + 32 % din C + 25 % din D



# EXEMPLUL 4

**Intreprinderi legate si partenere**

Intreprinderile B si C sunt ambele partenere cu intreprinderea A, deoarece fiecare are o participatie de 38 % in A. Dar B este, de asemenea, afiliata (i.e. legata) cu D printr-un pachet de actiuni de 60 %, iar C si E sunt parteneri (40 %).

Pentru a calcula datele lui, trebuie adaugate, pe de o parte, 38 % din datele cumulate pentru B si D (deoarece B si D sunt legate) si, pe de alta parte, doar 38 % din datele intreprinderii C la datele intreprinderii A.

Nu trebuie luate in considerare datele intreprinderii E, deoarece aceasta intreprindere partenera nu este situata imediat in amonte fata de intreprinderea A.

Total A = 100 % din A + 38 % din (B + D) + 38 % din C



# EXEMPLUL 5

**Grup de intreprinderi legate**

Intreprinderea A are trei investitori, B, C si D, fiecare detinand 20 % din capitalul sau din drepturile de vot ale lui A. Acesti investitori sunt ei insisi afiliati (i.e. legati), formand un grup de intreprinderi legate: B detine o participatie de 70 % in C, care la randul sau detine o participatie de 60 % in D.

Pentru a calcula datele lui A, la prima vedere, intreprinderea A ar trebui sa ramana autonoma, deoarece fiecare investitor detine mai putin de 25 % din A.

Dar, deoarece B, C si D sunt legate, ca grup, ele detin 60 % din intreprinderea A. Prin urmare, trebuie adaugate, in proportie de 100 %, datele lui B, C si D la datele intreprinderii A.

Total A = 100 % din A + 100 % din B + 100 % din C + 100 % din D



# EXEMPLUL 6

**Intreprinderi legate si partenere**

Intreprinderea B este partener al intreprinderii A printr-o cota de 25 %. Intreprinderea C este partener al intreprinderii B printr-o cota de 30 %.

In plus, intreprinderea A este afiliata (i.e. legata) cu o intreprindere D prin intermediul unei participatii de 65 %.

O intreprindere E este partener al intreprinderii D printr-o cota de 25 %. Intreprinderea D are o intreprindere legata, care la randul sau are un partener.

Trebuie sa se tina cont de datele proportionale ale tuturor intreprinderilor care sunt partenere ale intreprinderii A, precum si ale partenerilor oricarei intreprinderi legate.

Cu toate acestea, datele unui partener al partenerului intreprinderii A nu sunt luate in considerare. Total A = 100 % din A + 25 % din B + 100 % din D + 25 % din E + 100 % din F + 25 % din G



1. 1 [http://eur-lex.europa.eu/LexUriServ/LexUriServ.do?uri=CELEX:62013CJ0110:ro:HTML](http://eur-lex.europa.eu/LexUriServ/LexUriServ.do?uri=CELEX%3A62013CJ0110%3Aro%3AHTML) (HaTeFo GmbH v Finanzamt Haldensleben, C‑110/13) [↑](#footnote-ref-1)
2. Conform definiției pieței relevante în contextul controlul comunitar al concentrărilor economice (Comunicarea CE nr. 97/C 372/03 privind definirea pieței relevante în sensul dreptului comunitar al concurenței) [↑](#footnote-ref-2)